Kaarle I (Württemberg)

Kaarle I (6. maaliskuuta 1823 Stuttgart – 6. lokakuuta 1891 Stuttgart) oli Württembergin kuningas vuosina 1864–1891.Hiller von Gaertringen & Friedrich Freiherr: Karl  Neue Deutsche Biographie (1977) Deutsche Biographie. Viitattu 8.1.2018.Nordisk familjebok (1910), s. 1050–1051  Runeberg.org. Viitattu 8.1.2018.

Kaarle I oli kuningas Vilhelm I:n ainoa poika ja osallistui Württembergin hallintoon täysi-ikäiseksi tulostaan lähtien. Kaarle tuli kuninkaaksi isänsä kuoltua 25. kesäkuuta 1864. Hän liittoutui vuoden 1866 sodassa Itävallan kanssa Preussia vastaan. Tappion jälkeen Württemberg joutui solmimaan Preussin kanssa sotaliiton ja liittymään vuonna 1867 Saksan tulliliittoon. Vuodesta 1871 se kuului osana Saksan keisarikuntaan. Kaarlen hallitsijakautena Württembergin sisäiset asiat olivat pitkäaikaisten pääministerien Karl von Varnbülerin ja Hermann von Mittnachtin käsissä, kun taas kuningas oleskeli myöhempinä vuosinaan paljon ulkomailla. Varnbülerin hallitus laajensi vuonna 1868 äänioikeutta.

vasen|pienoiskuva|Kaarle I, kuningatar Olga ja heidän adoptiotyttärensä suuriruhtinatar Vera.
Kaarle I:n puoliso oli vuodesta 1846 suuriruhtinatar Olga Nikolajevna Romanova (1822–1892), Venäjän keisari Nikolai I:n ja saksalaissyntyisen Aleksandra Fjodorovnan eli Preussin prinsessa Charlotten tytär. Avioliitto oli lapseton, sillä Kaarle oli homoseksuaaliThomsen, Sabine: Die württembergischen Königinnen. Charlotte Mathilde, Katharina, Pauline, Olga, Charlotte – ihr Leben und Wirken [The Queens of Wuerttemberg: Charlotte Matilde, Katharina, Pauline, Olga, Charlotte – Their Lives and Legacies]. Silberburg-Verlag, 2006. ja harrasti vuodesta 1883 lähtien avoimesti miessuhteita. Hänellä oli suhde adjutanttiinsa paroni Wilhelm Hugo von Spitzembergiin (1825–1888) sekä Yhdysvaltojen konsulaatin sihteeriin Richard Jakcsoniin. Hän nimitti suosikkinsa amerikkalaisyntyisen Charles Woodcockin ensin kamariherrakseen ja antoi tälle vapaaherran aatelisarvon vuonna 1888. He esiintyivät yhdessä identtisesti pukeutuneina. Vuonna 1889 Kaarle aloitti uuden suhteen hoviteatterin teknisen johtajan Wilhelm Georgesin kanssa.Sachs-Colignon, Jette:  Königin Olga von Württemberg, Stieglitz, 2002Hergemöller, Bernd-Ulrich: Mann für Mann. Ss. 409-410

Kaarle ja kuningatar Olga ottivat vuonna 1863 luokseen asumaan Olgan veljen Konstantin Nikolajevitšin ja Aleksandra Iosifovnan nuoremman tyttären suuriruhtinatar Vera Konstantinovna Romanovan (1854–1912), jonka he adoptoivat vuonna 1870. Tämä avioitui vuonna 1874 Kaarle I:n kaukaisen sukulaisen, Württenbergin herttua Eugenen (1846–1877) kanssa ja heille syntyivät kaksoistytöt sekä poika, joka kuoli alle vuoden ikäisenä. 

Kaarle I:n seuraajaksi tuli hänen sisarenpoikansa Vilhelm II, joka oli viimeinen Württemburgin kuningas. Tämä luopui kruunustaan viimeisenä Saksan hallitsijana marraskuun vallankumouksessa vuonna 1918.

Lähteet

Aiheesta muualla

Luokka:Württembergin kuninkaat
Luokka:Vuonna 1823 syntyneet
Luokka:Vuonna 1891 kuolleet